ՀԻՄՆԱՎՈՐՈՒՄ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ
1.Ընթացիկ իրավիճակը և իրավական ակտի ընդունման անհրաժեշտությունը
 Ներկայացվող իրավական ակտի ընդունման անհրաժեշտությունը պայմանավորված է «Սնանկության մասին» ՀՀ օրենքի 30 հոդվածի 8-րդ մասի պահանջներին համապատասխան անվճարունակության գործերով կառավարիչներին իրենց մատուցած ծառայությունների դիմաց փոխհատուցման վճարման համար անհրաժեշտ գումարի նախատեսմամբ։
2. Ընթացիկ իրավիճակը և առաջարկվող կարգավորման բնույթը
 «Սնանկության գործերով կառավարչական ծառայությունների ձեռքբերում» միջոցառման  շրջանակներում  անվճարունակության գործերով կառավարիչներին իրենց մատուցած ծառայությունների դիմաց օրենսդրությամբ ( «Սնանկության մասին» ՀՀ օրենքի 30 հոդվածի 8-րդ մասի պահանջներին համապատասխան) նախատեսված փոխհատուցումների նպատակով 2026 թվականին նախատեսվել է 85,000.0 հազ. դրամ՝  1133 սնանկության գործի համար: Տարվա ընթացքում Արդարադատության նախարարությունը եռամսյակային վերաբաշխման արդյունքում արդեն իսկ վճարվել է 1166գործի գծով փոխհատուցում: 17.08.2026թ. դրությամբ ծախսը կազմել է 84,500.0 հազ. դրամ, սեպտեմբեր-դեկտեմբեր ժամանակահատվածի համար մնացորդը կազմում է 500.0 հազ. դրամ,  սակայն նախարարությունում անվճարունակության գործերով կառավարիչներից 25.09.2026թ. արդեն ստացվել են դիմումներ՝ 243 սնանկության գործի դիմաց փոխհատուցում ստանալու համար, որի համար անհրաժեշտ է 17,730.0հազ. դրամ: Հաշվի առնելով նախորդ եռամսյակներին ստացված դիմումների քանակը և կատարված վճարումները, մինչև տարեվերջ նախատեսվում է, որ սնանկության գործերի քանակը կավելանա ևս 287-ով /ընդամենը` 530 գործ/։
Միաժամանակ, «ՀՀ բյուջետային համակարգի մասին» 2025 թվականի դեկտեմբերի 17-ի թիվ ՀՕ-521-Ն օրենքով կատարված փոփոխությունների արդյունքում քաղաքացիական կացության ակտեր գրանցելու, դրանց մասին քաղաքացիներին կրկնակի վկայականներ, քաղաքացիական կացության ակտերում կատարված գրառումներում փոփոխություններ, լրացումներ, ուղղումներ կատարելու և վերականգնման կապակցությամբ վկայականներ տալու համար գանձվող պետական տուրքերը 2026 թվականի հունվարի 1-ից ուղղվում են  ՀՀ պետական բյուջե /հաշիվ՝ /900005003711/։ Հարկ է նշել, որ 2026 թվականի սեպտեմբերի 29-ի դրությամբ ՀՀ պետական բյուջե քաղաքացիական կացության ակտերի գրանցման հետ կապված մուտքագրվել է 480,603․0 հազ․ դրամ պետական տուրք։ Նշված գումարից 288,224.2 հազ. դրամը ՀՀ կառավարության 14.05.2026թ. թիվ 666-Ն որոշմամբ ուղղվել է Արդարադատության նախարարության ՔԿԱԳ գործակալության 69 լրացուցիչ հաստիքային միավորի պահպանման ծախսերին: 39,750.0 հազ. դրամը ներկայացվող Նախագծով նախատեսվում է ուղղել անվճարունակության գործերով կառավարիչներին իրենց մատուցած ծառայությունների դիմաց փոխհատուցման վճարմանը: 
3.Ակնկալվող արդյունքը
Նախագծի ընդունման արդյունքում կապահովվի «Սնանկության մասին» ՀՀ օրենքով սնանկության կառավարիչներին նախատեսված  փոխհատուցման տրամադրումը: 
4.Նախագիծը մշակող պատասխանատու մարմինը
Որոշման նախագիծը մշակվել է Հայաստանի Հանրապետության արդարադատության նախարարության կողմից:

5. Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին
Նախագծի ընդունման 2026 թվականի պետական բյուջեի եկամուտները և ծախսերը կավելանան  39,750.0  հազ․ դրամով:

6. Նախագծի ընդունման առնչությամբ ընդունվելիք այլ իրավական ակտերի նախագծերը կամ դրանց ընդունման անհրաժեշտության բացակայության մասին
[bookmark: _GoBack]Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա։

7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ
Նախագիծն կապված չէ Հայաստանի Հանրապետության կառավարության 2021-2026թթ. Ծրագրի, ռազմավարական փաստաթղթերի հետ։ Ապահովում է «Սնանկության մասին» ՀՀ օրենքի 30 հոդվածի 8-րդ մասի պահանջների կատարումը։

